“ตู่” สั่งควานหาตัว โรงแรม-กลุ่มคน ฉวยโกง “เราเที่ยวด้วยกัน” ลั่นใช้กม.ลงดาบขั้นเด็ดขาด
พล.อ.ประยุทธ์ จันทร์โอชา นายกรัฐมนตรี สั่งควานหาตัว โรงแรม-กลุ่มคน ฉวยโกง “เราเที่ยวด้วยกัน” ลั่นใช้กม.ลงดาบขั้นเด็ดขาด ให้เป็นเยี่ยงอย่าง
พล.อ.ประยุทธ์ จันทร์โอชา นายกรัฐมนตรี สั่งควานหาตัว โรงแรม-กลุ่มคน ฉวยโกง “เราเที่ยวด้วยกัน” ลั่นใช้กม.ลงดาบขั้นเด็ดขาด ให้เป็นเยี่ยงอย่าง
15 ธ.ค. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี ได้กำชับให้หน่วยงานที่เกี่ยวข้อง เร่งหาตัวผู้กระทำผิดเพื่อฟ้องร้องดำเนินคดีทางกฎหมายให้ถึงที่สุด กับเจ้าของโรงแรมหรือสถานประกอบการและบุคคลที่กระทำการทุจริต และแสวงหาประโยชน์จากโครงการ “เราเที่ยวด้วยกัน”
           “ท่านนายกฯ ได้รับรายงานว่า มีการแสวงหาประโยชน์ร่วมกันระหว่างโรงแรมกับผู้ได้รับสิทธิ เหมือนมีการโกงเกิดขึ้น ซึ่งนายกฯ สั่งการให้ตรวจสอบให้เจอว่าเป็นคนกลุ่มไหน และโรงแรมไหน โดยให้จัดการขั้นเด็ดขาด ฟ้องร้องดำเนินคดีตามกฎหมายให้ถึงที่สุด เพื่อให้เป็นตัวอย่าง ว่าเวลามีโครงการอะไรของรัฐบาล ก็ไม่ควรร่วมมือทำในสิ่งที่ไม่ถูกต้อง” น.ส.ไตรศุลี ระบุ
 